Lygumų apžvalgos bokštas

Lygumų apžvalgos bokštas –  turistinis objektas Švenčionių rajone, Švenčionėlių seniūnijoje, Lygumų kaime. Bokštas pastatytas buvusio trianguliacijos bokšto vietoje, ant Lygumų kalno, iškylančio 180 m aukščiau jūros lygio, esančio į pietus nuo Vajuonio ežero.Lygumų apžvalgos bokštas (infosvencionys.lt)Lygumų apžvalgos bokštas (pamatyklietuvoje.lt) Apžvalgos aikštelė įrengta apie 15 m aukštyje.

Kelyje , 0,3 km piečiau Rėkučių, pastatyta lankytino objekto nuoroda. Pavažiavus nurodyta kryptimi, už 300 m pasiekiama automobilių stovėjimo aikštelė kalno papėdėje. Nuo jos takas veda tiesiai prie bokšto. Nuo bokšto apžvalgos aikštelės atsiveria vaizdas į šiaurėje tyvuliuojantį Vajuonį ir pietvakariuose - į Kretuoną. Pietryčių pusėje telkšo Kretuonykštis, tačiau jį matyti trukdo užaugę medžiai.

 Istorija 

Sovietmečiu šioje vietoje stovėjo medinis trianguliacijos bokštas. 1988 m. vasario 16 d. ant jo buvo iškelta Lietuvos vėliava.Mažoji Reškutėnų kronika. Viktorija Lapėnienė; Reškutėnų muziejus, 2 d., „Firidas“, 2010 Tai padarė Lygumų gyventojas muzikantas, Reškutėnų bažnyčios vargonininkas Edvardas Martinkėnas. Atvykę milicininkai pabūgo lipti į seną, siūbuojantį bokštą, todėl ta vėliava liko kaboti dar pora metų, iki Nepriklausomybės paskelbimo. Statant naująjį metalinį bokštą, pavojų kėlusi medinė konstrukcija buvo išardyta, jos vietoje įrengtas geodezinis ženklas, pažymint įkastu betoniniu stulpeliu.

 Šaltiniai 


 Nuorodos 

 Sąrašas:Lietuvos kraštovaizdžio apžvalgos bokštai
 Panorama nuo Lygumų apžvalgos bokšto

Kategorija:Švenčionių rajono savivaldybė
Kategorija:Lietuvos kraštovaizdžio apžvalgos bokštai